#### Výbor Národnej rady Slovenskej republiky

**pre financie a rozpočet**

32. schôdza

1318/2017

**172**

**U z n e s e n i e**

**Výboru Národnej rady Slovenskej republiky**

**pre financie a rozpočet**

**z 21. júna 2017**

Výbor Národnej rady Slovenskej republiky pre financie a rozpočet prerokoval návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k uvoľneniu tzv. dlhovej brzdy prostredníctvom novely ústavného zákona č. 493/2011 Z. z. o rozpočtovej zodpovednosti zo dňa 8. decembra 2011 ako nástroja na riešenie nedostatku financií na dobudovanie nadradenej - prioritnej cestnej infraštruktúry (tlač 614) **a**

1. **súhlasí**

s návrhom skupiny poslancov Národnej rady Slovenskej republiky na prijatie uznesenia Národnej rady Slovenskej republiky k uvoľneniu tzv. dlhovej brzdy prostredníctvom novely ústavného zákona č. 493/2011 Z. z. o rozpočtovej zodpovednosti zo dňa 8. decembra 2011 ako nástroja na riešenie nedostatku financií na dobudovanie nadradenej - prioritnej cestnej infraštruktúry (tlač 614)

1. **odporúča**

**Národnej rade Slovenskej republiky**

návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k uvoľneniu tzv. dlhovej brzdy prostredníctvom novely ústavného zákona č. 493/2011 Z. z. o rozpočtovej zodpovednosti zo dňa 8. decembra 2011 ako nástroja na riešenie nedostatku financií na dobudovanie nadradenej - prioritnej cestnej infraštruktúry (tlač 614) schváliť s pozmeňujúcimi a doplňujúcimi návrhmi uvedenými v prílohe tohto uznesenia;

**C. poveruje**

**spoločného spravodajcu,** poslanca Národnej rady Slovenskej republiky **Petra Náhlika**, abyna schôdzi Národnej rady Slovenskej republiky predniesol informáciu o výsledku rokovania výboru a predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov;

**D. ukladá**

**predsedovi výboru**

informovať predsedu Národnej rady Slovenskej republiky o výsledku prerokovania uvedeného návrhu vo výbore.

**Ladislav Kamenický**

predseda výboru

**Irén Sárközy**

**Peter Štarchoň**

overovateľ výboru

#### Výbor Národnej rady Slovenskej republiky

**pre financie a rozpočet**

Príloha k uzn. **č. 172**

32. schôdza

**Pozmeňujúce a doplňujúce návrhy**

# k  návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k uvoľneniu tzv. dlhovej brzdy prostredníctvom novely ústavného zákona č. 493/2011 Z. z. o rozpočtovej zodpovednosti zo dňa 8. decembra 2011 ako nástroja na riešenie nedostatku financií na dobudovanie nadradenej - prioritnej cestnej infraštruktúry (tlač 614)

**–––––––––––––––––––––––––––––––––––––––––––––––––––––––––––––––––––––––––––**

1. V názve uznesenia a v nadpise sa za slovo „cestnej“ vkladajú slová „a železničnej“.

Rozširuje sa pôsobnosť uznesenia aj na oblasť železničnej infraštruktúry.

1. V návrhu uznesenia časti A. sa slová „výstavba cestnej infraštruktúry“ nahrádzajú slovami „výstavba cestnej a železničnej infraštruktúry“ a za slová „preťažených ciest prvej triedy,“ sa vkladajú slová „na zvýšenie bezpečnosti a kvality cestovania v rámci železničnej dopravy,“ a slová „výstavba diaľničnej infraštruktúry“ sa nahrádzajú slovami „výstavba diaľničnej a železničnej infraštruktúry“ a za slová „diaľnic a rýchlostných ciest“ sa vkladajú slová „ako aj modernizácie a rozvoja železničnej dopravnej cesty“.

V súvislosti s navrhovaným rozšírením pôsobnosti uznesenia aj na železničnú infraštruktúru sa upravuje aj znenie časti A. návrhu uznesenia.

1. V návrhu uznesenia častiach B. a C. sa za slová „rýchlostných ciest“ vkladajú slová „a na prípravu a realizáciu projektov modernizácie a rozvoja železničnej dopravnej cesty“ a na konci sa pripájajú slová „a č. 2“.

V súvislosti s navrhovaným doplnením prílohy č. 2 k uzneseniu a s navrhovaným rozšírením pôsobnosti uznesenia aj na železničnú infraštruktúru sa upravuje aj znenie časti B. a C. návrhu uznesenia.

1. V návrhu uznesenia časti D. sa za slová „rýchlostných ciest“ vkladajú slová „a projektov železničnej infraštruktúry“.

V súvislosti s navrhovaným rozšírením pôsobnosti uznesenia aj na železničnú infraštruktúru sa upravuje znenie časti D. návrhu uznesenia.

1. Na konci uznesenia sa „Príloha 1“ označuje ako „Príloha č. 1“ a dopĺňa sa „Príloha č. 2“, ktorá znie:

„**Príloha č. 2**

Modernizácie trate št. hr. ČR/SR - Čadca – Krasno n/K, úsek Čadca (mimo) - štátna hranica, 3. stavba

Modernizácie trate št. hr. ČR/SR - Čadca – Krasno n/K, úsek Čadca – Krasno n/K, 1. a 2. stavba

Centralizácia riadenia systémov bezpečnosti objektov ŽSR a zabezpečenie štandardov železničných staníc

Elektrifikácia trate Haniska pri Košiciach - Moldava nad Bodvou, realizácia

ŽSR, Elektrifikácia trate Bánovce nad Ondavou – Humenné, realizácia

Priecestia, zvyšovanie stupňa bezpečnosti (100 priecestí)

Cieľový GVD - 11 stavieb úprav zabezpečovacích zariadení s cieľom zavedenia taktového GVD

Modernizácia trate Žilina – Košice, úsek Poprad – Spišská Nová Ves, príprava

Modernizácia trate Žilina – Košice, úsek Poprad – Spišská Nová Ves, realizácia“.

V súvislosti s navrhovaným rozšírením pôsobnosti uznesenia aj na železničnú infraštruktúru sa dopĺňa príloha č. 2 vymedzujúca projekty, na ktoré môžu byť použité dodatočné finančné zdroje z uvoľnenia dlhovej brzdy.